Dié groep is 2010 begin toe jong mense ’n behoefte gehad het om hulself deur musiek te bemagtig en ’n positiewe bydrae tot hul gemeenskap te maak.
Petrus Thomas, een van die lede, sê hy het die lied geskryf toe hy ’n uitdaging in die lewe ervaar het.
“In 2017 het ek deur ’n moeilike tyd gegaan en dis tóé dat ek die lied neergepen het ek. Ek het besef die Here is my redding en rots en Hy alleen kan my deurdra.
“Ek is dankbaar vir die geleentheid. Dit was ook ’n voorreg om met die talentvolle producer Sharlton Leo en Marcus Pitie saam te werk.”